**Emil Cioran**

*Casian Maftei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Umbra ta mă calcă

în picioarele frământărilor aprinse,

de arșiță iute...

Dă-mi voie

să-mi bag capul

sub pleoapele tale, ochi de apă neagră,

Și să sărut adâncul tulburător,

oglindit în irișii tăi...

Și iarăși să-mi înmoi buzele,...

și iar,

și iar,

Și picătură cu picătură

să te sorb,

Până în adâncul adâncului meu,

însetat de tine...

O, apă plină!...

Deschide inima izvorului tău,

și revarsă-te peste mine...

Copleșește-mă

cu tinerețea sărutului tău!

Îmbată-mă

cu undele tale amețitoare!

Risipește-mă,

și iarăși fă-mă viu!

Scufundă-mă, și iarăși mă alină!

Alungă-mă,

ca iar să mă adormi la sânul tău,

Și spală-mi focul,

și aprinde-mi viața iar,

Dincolo

de viață!...